hu hu id en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu en hu hu en hu hu hu en hu hu en hu hu hu
A tudomány körülvesz a Csodák Palotájában | Erdotuz.hu
Az erdőtűz megelőzés fontosságáról és az élelmiszerpazarlásról is szól a Csodák Palotájában tegnap nyílt időszaki kiállítás. A nyolc szakmai partner, köztük a Nemzeti Élelmiszerlánc-biztonsági Hivatal (NÉBIH), közreműködésével megvalósított tárlat a körülöttünk lévő világ tudományos kihívásaira, elsősorban a természet- és környezetvédelem fő témáira fókuszál. „A tudomány körülvesz” címet viselő interaktív kiállítás augusztus végéig látogatható.
A Csodák Palotája a „Négy évszak tudománya” tematikus kiállítás tavalyi sikerét követően döntött az újabb időszaki tárlat megnyitásáról. Az évszakok fizikai, kémiai, biológiai és technológiai kapcsolódásai után ezúttal hétköznapi életünk csodáira, a körülöttünk lévő világ tudományos kihívásaira fókuszálnak a bemutatott tablók, interaktív játékok.
„A 20. születésnapunkat azzal ünnepeltük, hogy állandósítottuk a változást a Csodák Palotájában: a már jól ismert játékteret folyamatosan fejlesztjük, új kiállításokkal és tárlatokkal gazdagítjuk, hogy a látogatók játszva kerülhessen közel a tudományokhoz.” – mondta el nyitóbeszédében Mizda Katalin, a Csodák Palotája ügyvezető igazgatója.
A nyolc szakmai szervezet együttműködésével létrejött kiállítás vizeink, állatvilágunk és az időjárás-változás aktuális kérdései mellett a NÉBIH szakterületeit érintő témakörökkel, az élelmiszerpazarlással, az erdőtüzekkel és a talajvédelemmel is foglalkozik.
„A tárlat megszervezésével az volt a célunk, hogy láthatóvá tegyük a környezetünk adta kihívásokat, felhívjuk a figyelmet hétköznapi életünk csodáira, szembesüljünk saját felelősségünkkel” – fogalmazott dr. Oravecz Márton, a NÉBIH elnöke megnyitó beszédében.
Az informatív anyagok, kiadványok, tablók mellett számos interaktív elem is gazdagítja a kiállítást, hogy a gyerekek – de akár a játékos kedvű felnőttek is – gyakorlati tapasztalataik révén sajátíthassák el a legfontosabb tudnivalókat. Tesztelhetik például, hogy tudják-e, az egyes anyagok (üveg, fém tárgyak, cellulóz) mennyi idő alatt bomlanak le miután kidobtuk őket. A Maradék nélkül program „pazarlás-piramisának” segítségével megismerhetik az élelmiszerpazarlásban leginkább érintett termékeket. Emellett a NÉBIH erdőtűz megelőzésről szóló Firelife-kalandpálya legérdekesebb elemei is színesíteni a tárlatot, mint például a fából készült óriás kirakó, a „célbadobható” locsolófal, a játékos erdőtűz-megelőzési feladatlapok, valamint a saját kezűleg összeállítható tűzrakó hely.
„A tudomány körülvesz” kiállítás augusztus végéig látogatható: http://csopamedia.blogspot.hu/p/a-tudomany-korulvesz.html
Információk az erdőtüzekről, a Csodák Palotája blogján: http://csopamedia.blogspot.hu/2017/01/a-tudomany-korulvesz-erdotuzek.html
A kiállítás megnyitójáról készült képek, itt érhetőek el:
This entry was posted in Uncategorized and tagged csodák palotája, csopa, erdőtűzmegelőzés, firelife, kalandpálya. Bookmark the permalink.
← Harmadik Tanácsadó Testületi ülés
Minden tavaszi tarló és erdőtűz emberi mulasztás miatt keletkezik! – sajtóközlemény →
FIRELIFE Erdőtűz Megelőzési és Képzési Projekt; projekt beszámoló
FIRELIFE Erdőtűz Megelőzési és Képzési Projekt, Projekt fenntartási időszak kommunikációs terv
Adatkezelési tájékoztatónkban megismerheti, hogyan gondoskodunk személyes adatai védelméről. Weboldalunk cookie-kat (sütiket) használ a jobb felhasználói élmény érdekében, melynek biztosításához kérjük, kattintson az „Elfogadom” gombra.ELFOGAD